### Beslutning

Godkendt.

### Sagsfremstilling

## Resume og sagens baggrund

I forbindelse med budgetaftalen for [adresse], punkt U51, er der afsat et rådighedsbeløb på 1,50 mio. kr. i 2025 og 3,86 mio. kr. i 2026 til ekstra vedligeholdelse af plejehjem, inkl. inventar. Der søges om en anlægsbevilling på 1,50 mio. kr., svarende til det samlede rådighedsbeløb i 2025.

## Indstillinger

Direktøren indstiller, at der gives en anlægsbevilling på 1,50 mio. kr. i 2025.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Ældre- og Sundhedsudvalget har i maj 2024 truffet beslutning om strategi for opførelse af plejehjemsbyggeri, midlertidige pladser til demente samt renovering af eksisterende plejehjem.

Efterfølgende har Kommunalbestyrelsen, i forbindelse med budgetaftalen for [adresse], punkt U51, afsat midler til vedligeholdelse og inventar på plejehjemmene.

Rådighedsbeløbet i 2025, 1,50 mio. kr., ønskes anvendt til inventar, hvorefter beløbet i 2026, 3,86 mio. kr., ønskes anvendt til renovering af de fysiske rammer.

Der er behov for udskiftning af alm. inventar, gardiner, stole o. lign. på kommunens plejehjem, Trænings- og Rehabiliteringscenter Høng (TRC) samt på aktivitetscentrene.

## Økonomiske konsekvenser

Der er afsat et rådighedsbeløb på 1,50 mio. kr. i 2025 og 3,86 mio. kr. i 2026 til ekstra vedligeholdelse af plejehjem, inkl. inventar. Det bemærkes, at restrådighedsbeløbet i 2025 herefter udgør 0 kr.

[adresse] bemærkninger er indarbejdet i sagen.

### Sagens forløb

06/01/2025 Ældre- og Sundhedsudvalget
Anbefales.
22/01/2025 Økonomiudvalget
Anbefales.